kardosdrur/scandi-wiki huggingface dataset:
Tony Stonem

Anthony "Tony" Stonem er en fiktiv karakter fra den engelske tv-serie Skins, der handler om en flok unge fra Bristol, England. Tony Stonem portrætteres af Nicholas Hoult.

Tony bliver præsenteret som en smuk, begavet og populær, ung mand som er meget dominerende og manipulerende. Hans bedste ven Sidney "Sid" Jenkins og hans kæreste Michelle Richardson lider under hans "spil", men i starten gør ingen af dem op med det.
Tonys kommer fra en middelklasse-familie og bor sammen med sine forældre Jim og Anthea, samt hans lillesøster Elizabeth "Effy" Stonem. Michelle fortæller at hun tror Effy er den eneste Tony virkelig holder af.

Tonys er hetero, men eksperimenterer med sin seksualitet sammen med vennen Maxxie Oliver. I et afsnit beskriver Tonys rektor ham som Polyseksuel. 

I slutningen af 1. sæson er Tony involveret i et trafik-uheld og mister en del af sin hukommelse. Efter dette uheld ændres hans fysiske og psykiske fremstående markant og han bliver mere sympatisk.

Eksterne henvisninger 
 

Skins
Tv-seriefigurer
Fiktive personer fra England
Sid Jenkins

Sidney "Sid" Jenkins er en fiktiv person i den britiske tv-serie Skins, portrætteret af Mike Bailey.

Sid præsenteres som en sød dreng, ufrivillig jomfru, forelsket i sin veninde Michelle Richardson, som desværre kommer sammen med Sids bedste ven og største idol Anthony "Tony" Stonem. 
Sid kommer fra et dårligt miljø derhjemme. Sids mor forlader familien da hun får en ny kæreste. Mens Sid finder sin far død hjemme i stuen.

Eksterne henvisninger 
 

Skins
Tv-seriefigurer
Fiktive personer fra England
Sigrid Svendsdatter

Sigrid Svendsdatter (død efter 1066) var en frilledatter af Svend Estridsen.

Gift med den vendiske fyrste Godskalk (Gottskalk) (død 1066), der var søn af obotritterfyrsten Prinbinjew og en dansk mor.

Vores kendskab til Sigrid indskrænker sig til hendes ægteskab med Godskalk, som omkring 1029 trådte i Knud den Stores tjeneste og senere blev hjulpet af Svend Estridsen til at genvinde sin fars herredømme i Venden. Sandsynligvis har han ved denne lejlighed giftet sig med Sigrid.  

Godskalk forkyndte kristendommen for sit hedenske folk og prøvede at omvende dem, og i det store hedenske oprør i sommeren 1066 blev han myrdet. Hans enke blev mishandlet og flygtede med deres søn Henrik til Danmark. Senere giftede hun sig vistnok med markgreve Udo 3. af Stade. 

Hendes senere skæbne kendes ikke, men sønnen Henrik rejste omkring år 1100 krav på sin mødrenearv i Danmark. Hans morbror, kong Niels, ville ikke udbetale den, og Henrik foretog derfor stadige angreb på sydgrænsen ved Ejderen. Til sidst nedkæmpede han kong Niels og den danske hær i slaget ved Ljutka. Stridighederne blev først bragt til ende ved Knud Lavards indgriben, da Knud sørgede for, at Henrik blev tilkendt sine danske godser. De to fætre opretholdt derefter venskabet.

Noter 

Prinsesser fra Danmark
Danskere i 1000-tallet
Jellingdynastiet
Hanjiang (flertydig)

Hanjiang kan henvise til :

 Hanjiang, en flod i provinserne Shaanxi og Hubei, en af Yangtzeflodens største bifloder.
 Hanjiang (Putian), et bydistrikt i bypræfekturet Putian i provinsen Fujian i Kina
 Hanjiang (Yangzhou), et bydistrikt i bypræfekturet Yangzhou i provinsen Jiangsu i Kina.
Qianjiang (Hubei)

Qianjiang er en By på amtsniveau i provinsen Hubei i det centrale Kina. Den er direkte underlagt provinsregeringen i Wuhan. 

Qianjiang har et areal på 2.004km² og en befolkning på omkring 1 million mennesker (2007).

Trafik
Kinas rigsvej 318, en af Kinas længste hovedveje, løber gennem området. Den begynder i Shanghai og fører blandt andet gennem Wuhan og Chengdu på sin vej ind i Tibet og Lhasa og helt frem til en kinesisk grænseovergang til Nepal i Zhangmu.

Historie 
Qianjiang var et tidligt center for den kinesiske oldtidsstat Chu.

Qianjiang blev gjort til amt i 965, under Song-dynastiet.

Eksterne henvisninger
 Principal constructeur de deux roues en Chine  
 Lokalregeringens sider  

Byer på amtsniveau i Hubei
Wulingyuan

Wulingyuan (kinesisk: 武陵源, pinyin: Wǔlíngyuán) er et historisk interessant område i provinsen Hunan i Kina, berømt for sine cirka 3.100 store sandstenspiller i kvartsit, nogle af dem er mere end 200 meter høje. Området er en del av bypræfekturet Zhangjiajie og ligger omkring 270 km fra provinshovedstaden Changsha.

I 1992 blev Wulingyuan opført på UNESCOs verdensarvliste.

Verdensarven i Kina
Hunan
Bjerge i Kina
Karl Del'Haye

Karl Del'Haye (født 18. august 1955 i Aachen, Vesttyskland) er en tidligere tysk fodboldspiller, der som kantspiller på Vesttysklands landshold var med til at blive europamester ved EM i 1980. På klubplan spillede han for Alemannia Aachen, Borussia Mönchengladbach, Bayern München og Fortuna Düsseldorf, og nåede i alt at vinde fem tyske mesterskaber.

Titler 
Bundesligaen
 1975, 1976 og 1977 med Borussia Mönchengladbach
 1981 og 1985 Bayern München

DFB-Pokal
 1982 og 1984 med Bayern München

UEFA Cup
 1975 og 1979 med Borussia Mönchengladbach

EM
 1980 med Vesttyskland

Eksterne henvisninger 
 Fussballdaten.de spillerinfo

Fodboldspillere fra Tyskland
Fodboldspillere fra Alemannia Aachen
Fodboldspillere fra Borussia Mönchengladbach
Fodboldspillere fra FC Bayern München
Fodboldspillere fra Fortuna Düsseldorf
Personer fra Aachen
Deltagere ved det europæiske mesterskab i fodbold 1980
Miroslav Votava

Miroslav "Mirko" Votava (født 25. april 1956 i Prag, Tjekkoslovakiet) er en tidligere tjekkisk/tysk fodboldspiller, der som midtbanespiller på Vesttysklands landshold var med til at blive europamester ved EM i 1980. På klubplan spillede han for Borussia Dortmund, Werder Bremen og Oldenburg, samt for spanske Atlético Madrid.

Votava blev født i Tjekkoslovakiet, hvor han levede en del af sin barndom, inden han flyttede til Vesttyskland. Han kunne have valgt at repræsentere Tjekkoslovakiets landshold internationalt, men valgte altså det tyske.

Titler 
Bundesligaen
 1988 og 1993 Werder Bremen

DFB-Pokal
 1991 og 1994 med Werder Bremen

Copa del Rey
 1985 med Atlético Madrid

Pokalvindernes Europa Cup
 1992 med Werder Bremen

EM
 1980 med Vesttyskland

Eksterne henvisninger 
 

Fodboldspillere fra Tjekkiet
Fodboldspillere fra Tjekkoslovakiet
Fodboldspillere fra Tyskland
Fodboldspillere fra Borussia Dortmund
Fodboldspillere fra Atlético Madrid
Fodboldspillere fra Werder Bremen
Personer fra Prag
Deltagere ved det europæiske mesterskab i fodbold 1980
Severin Abrahams

Johannes Henrik Severin Abrahams (18. juli 1843 i København – 31. marts 1900 smst) var en dansk skuespiller og teaterdirektør, bror til arkitekten Charles Abrahams.

Abrahams, yngste søn af notarius publicus Nicolai Christian Levin Abrahams, fødtes i København 28. juli 1843, blev student 1862 fra Borgerdydskolen på Christianshavn og tog filosofikum 1864. Han begyndte at forberede sig til at tage statsvidenskabelig eksamen, men opgav dette for at vie scenen sine kræfter. 

20. maj 1868 debuterede han på Det Kongelige Teater som Albert Ebbesen i Elverhøj, men blev afskediget allerede ved udgangen af sæsonen 1868-69, debuterede derpå 15. november 1871 på Folketeatret og hørte fra den tid til denne scenes dygtigste kræfter. 

Ved udgangen af teateråret 1879-80 modtog han engagement ved Casino, hvor han optrådte i de 3 efterfølgende sæsoner, tog derpå ophold i Paris, men vendte atter tilbage for fra 1. september 1884 at overtage ledelsen af Folketeatret som direktør. Han besad denne post til sin død. 

Han blev 18. juli 1868 gift med Caroline Marie Gammeltoft, datter af kammerråd Gammeltoft til Herløvgård ved Hillerød.

Kilder 

 

Teaterskuespillere fra Danmark
Teaterledere fra Danmark
Danskere i 1800-tallet
Severin
Personer fra København
Jøder fra Danmark
Personer i Dansk Biografisk Leksikon
Hvidhalset fluesnapper

Hvidhalset fluesnapper () er en fluesnapper, der har sin hovedudbredelse i det sydøstlige Europa, det vestlige Rusland indtil floden Volga samt dele af Mellemøsten. Desuden yngler en mindre bestand i Sverige på øerne Gotland og Øland. Den foretrækker løvskove eller frodige haver og parker.

Fuglen overvintrer på savannen i det sydøstlige Afrika. I Danmark er den hvert forår en sjælden trækgæst i den østlige del af landet.

Den hvidhalsede fluesnapper ligner meget den brogede fluesnapper, og bastarderer indimellem også med denne.

Kilder/Eksterne henvisninger 
 Benny Génsbøl: Nordens Fugle. 
 Dansk Ornitologisk Forenings beskrivelse af hvidhalset fluesnapper

Europas fugle
Fluesnappere
Johann Snell

Johan Snell (før 1476 – efter 1519) var en tysk bogtrykker fra Lübeck, som introducerede bogtrykkerkunsten i Danmark og Sverige og trykte de første kendte bogværker i Norden.

Liv og gerning 
Han er sandsynligvis født i Hannover. Han formodes at have lært bogtrykkerhåndværket hos Michaelis-brødrene i Rostock og har muligvis også studeret ved universitetet i Rostock, idet en "Johannes Snelle de Emeke" blev immatrikuleret i 1481. I 1480 nedsatte han sig som selvstændig bogtrykker og bogbinder i Lübeck, hvor han omtales som "mester Johan bokedrucker" i skattelisterne for årene fra 1480 til 1519.

Ophold i Danmark 
I 1482 blev han kaldt til Danmark af biskoppen i Odense Karl Rønnov for at trykke et stort breviar for Odense Stift, Breviarium Ottoniense. Desuden forestod Snell under opholdet i Danmark trykningen af Caorsins latinske beretning om Rhodos' belejring, med trykkested Odense og -år 1482.
Bogen om Rhodos var kun på 28 sider, og Det kongelige Bibliotek betragter den som den første bog, der er trykt i Danmark.

Ophold i Sverige 
I 1483 blev han kaldt til Stockholm af ærkebispen Jakob Ulfsson og domkapitlet, hvor han formodentlig opholdt sig fra efteråret 1483 til foråret 1485. Under opholdet lod han trykke en udgave af Dialogus creaturarum moralizatus (Stockholm 1483) og senere dels et missale, Missale Upsalense vetus (Stockholm 1484), dels et afladsbrev (1484) til Bartholomæus de Camerino, som var pavens afladskollektor i Sverige og Norge. Det forhold, at en række prøvetryk af missalet er fundet som indlæg i indbindingen af nogle bøger, som i sin tid tilhørte franciskanerklosteret på Gråmunkeholmen, gør, at man formoder, at hans bogtrykkeri lå her. Det formodes, at han efterlod en del af sit trykkeudstyr i Stockholm, da han forlod landet, idet senere tryk viser samme typografi.

Tilbage til Lübeck 
Efter opholdet i Stockholm vendte han tilbage til Lübeck, idet man i stadsbiblioteket der har fundet dels en korrektur af "Dialogus" og 14 eksemplarer af det afladsbrev, han havde ladet trykke i Stockholm. Som følge af byens skatteregister må han have levet mindst til 1519.

Noter

Litteratur 
 Stig Hadenius, Torbjörn Nilsson, Gunnar Åselius: Sveriges historia – Vad varje svensk bör veta;

Eksterne henvisninger 

 Isak Collijn: Snell, Johann i Nordisk Familjebok, 2. oplag, bind 26 (1917), sp. 103-105 
 H.O. Lange: "Johan Snell, Danmarks første Bogtrykker" i Historisk Tidsskrift, 6. række, Bind 3; 1891
 Carl S. Petersen: Snell, Johan i Salmonsens Konversationsleksikon, 2. udgave, bind XXI, s. 833; 

Bogtrykkere fra Tyskland
Kollektivt selvmord

Kollektivt selvmord er selvmord, som udføres af en større gruppe personer sammen.

Det sker oftest ved, at gruppen begår selvmord ved indtagelse af gift eller andet dødeligt. Ofte handler det om, at gruppen tror, at selvmord skal føre dem videre til et efterliv eller en anden dimension. Folk, der har været under belejring, har også begået kollektivt selvmord hellere end at falde i fjendens magt (Adolf Hitler og hustru Eva Braun d. 30. april 1945). Af personer, som har begået kollektivt selvmord, kan nævnes den amerikanske sekt Heaven's Gate, som gjorde det i 1997, de jødiske forsvarere af fæstningen Masada i år 73 og beboerne i Jonestown i Guyana i 1978.
Skjaller

Skjaller (Rhinanthus) er en slægt med henved 30 arter, der er udbredt i Holarktis, altså Asien, Nordamerika og Europa. Det er halvsnyltere, som har en opstigende til opret vækst. Stænglerne er firkantede og hårløse, og bladene sidder modsat. De er ustilkede, hele og lancetformede med savtakket rand. Blomsterne sidder i en endestillet klase, og de er 4-tallige og uregelmæssige. Frugterne er kapsler.

Her beskrives kun de to arter, der er vildtvoksende i Danmark.

 Stor Skjaller (Rhinanthus angustifolius)
 Liden Skjaller (Rhinanthus minor)

 Rhinanthus borbasii
 Rhinanthus crista-galli
 Rhinanthus groenlandicus
 Rhinanthus major
 Rhinanthus virginicus

Noter 

Gyvelkvæler-familien
Nixdorf

Wincor Nixdorf, tidligere Nixdorf Computer AG er en tysk computerfabrikant med hovedkvarter i Paderborn.

Firmaet blev grundlagt i 1952 af Heinz Nixdorf (1925−1986) og udviklede kontorcomputere, kasseterminalsystemer, telefoner med mere. I dag er firmaet listet på børsen i Frankfurt og har speciale i it-løsninger til banker og butikker, f.eks. pengeautomater og kasseapparater.

Etableret i 1952
It-virksomheder fra Tyskland
Ophørt i 1990
Heinz Nixdorf

Heinz Nixdorf (født 9. april 1925 i Paderborn, død 17. marts 1986 i Hannover) var en tysk industrimand. Han grundlagte Labor für Impulstechnik, senere Nixdorf Computer AG. Firmaets hovedsæde var beliggende i Paderborn og udviklede og producerede bank- og kasseterminalsystemer, pengeautomater samt kontor- og personcomputere. Terminalsystem- og pengeautomatdelen er nu overtaget af Wincor-Nixdorf, mens computerdelen er overtaget af Siemens-koncernen.

Ingeniører fra Tyskland
Erhvervsfolk fra Tyskland
Personer fra Paderborn
Halvdan Koht

Halvdan Koht (født 7. juli 1873 i Tromsø, død 12. december 1965) var norsk historiker og Norges udenrigsminister 1935-1941. Efter 2. verdenskrig blev han stærkt kritiseret for en mangelfuld forsvarspolitik og en fejlslået neutralitetspolitik. Men Koht viste vilje til kamp, da krigen først brød ud den 9. april. Han afviste det tyske ultimatum og udformede kong Haakons erklæring til folket.

Koht var engageret i international fredspolitik i  1900'erne og under 1. verdenskrig. Det skaffede ham en central plads i det norske udenrigspolitiske fagmiljø fra århundredskiftet til 2. verdenskrig. Koht var medlem af Den Norske Nobelkomite 1919–1937 og 1941–1942. Koht var desuden en central aktør i den norske sprogstrid fra 1890'erne til slutningen af 1930'erne. Fra 1921 til 1925 var han formand for Noregs Mållag.

Referencer

Eksterne henvisninger 

Historikere fra Norge
Udenrigsministre fra Norge
Politikere fra Arbeiderpartiet
Nordmænd i 2. verdenskrig
Medlemmer af Videnskabernes Selskab
Faglitterære forfattere fra Norge
Norsksprogede forfattere fra Norge
Personer fra Tromsø
Litteraturkritikere fra Norge
Bibliografer
Jøssingfjorden

Jøssingfjorden er en norsk fjord, beliggende i Sokndal kommune i fylket Rogaland. Jøssingfjorden er særlig kendt for Altmark-affæren, som fandt sted den 16. februar 1940. Inderst i fjorden ligger Nedre Helleren kraftværk.

Under 2. verdenskrig blev betegnelsen jøssing taget i brug for antinazistiske nordmænd; baggrunden for dette var Altmark-affæren.

Deponering af mineaffald
I 1970'erne og 80'erne brugte mineselskabet Titania  Jøssingfjorden  som deponi for mineaffald fra titaniumudvinding, og i perioden blev fjorden fyldt fra ca. 90 meters  dybde til ca 20 m dybde.

Eksterne kilder og henvisninger

Fjorde i Rogaland
Sokndal
Liden skjaller

 
Liden skjaller (Rhinanthus minor) er en 10-40 cm høj urt, der vokser f.eks. på enge og i klitlavninger. Den snylter på andre planters rødder.

Beskrivelse 
Liden skjaller er en enårig, urteagtig plante med en opret og ugrenet vækst. Stænglen er hårløs og firkantet med modsatte blade. Bladene er uden stilk, og de er lancetformede med savtakket rand. Oversiden er blank og mørkegrøn, mens undersiden er lysegrøn.

Blomstringen foregår i Danmark i maj-august, hvor man finder blomsterne samlet i en endestillet klase. De enkelte blomster er 4-tallige og uregelmæssige med sammenvokset kronrør og frie kronflige. Frugten er en kapsel med mange frø.

Rodsystemet er ret spinkelt og består af en pælerod med siderødder, som etablerer kontakt med egnede værtplanter (bl.a. forskellige græsser), som de får vand og mineralske stoffer fra. Skjallerarternes parasitisme påvirker generelt omgivende græsarters overjordiske biomasse negativt, sådan at der dannes mindre tørstof pr. arealenhed, dog afhængigt af værtplanternes art..

Højde x bredde og årlig tilvækst: 0,30 x 0,15 m (30 x 15 cm/år).

Udbredelse 

Liden skjaller er udbredt på hele den nordlige halvkugle inklusiv Kaukasus, Sibirien og Nordamerika (herunder også i Grønland) samt i det meste af Europa. I Danmark findes den overalt.

Habitat 
Arten er knyttet til lysåbne voksesteder med en jord, som er neutral er kun svagt sur. Den tåler tørke, men klarer sig også på fugtige enge. Derfor findes den ofte i klitter og enge, på strandenge, overdrev og heder.

På Green Beach ved Birkdale nær Ainsdale-on-Sea ved Merseyflodens udmunding i det Irske hav, findes arten i klitter og strandenge sammen med bl.a. draphavre, alm. kællingetand, stedmoderblomst, bugtet kløver, gåsepotentil, høj stenkløver, korbær, krybhvene, krybende pil, markkrageklo, sandstar, strandasters og strandmandstro

Noter

Eksterne henvisninger 

Tørketålende planter
Gule blomster
Grønlands flora
Vestfjorden (Nordland)

Vestfjorden er et havområde mellem Lofoten og Salten i Nordland. I streng, geologisk forstand er Vestfjorden ikke nogen fjord. 

På vestsiden af fjorden ligger kommunene (fra syd til nord) Røst, Værøy, Moskenes, Flakstad, Vestvågøy, Vågan og Lødingen. På østsiden ligger kommunene (fra nord til syd) Ballangen, Tysfjord, Hamarøy, Steigen, Bodø, Gildeskål, Meløy og Rødøy.

Ved større bygder og byområder langs fjorden finder man Å i Lofoten, Moskenes, Reine, Ballstad, Stamsund, Henningsvær, Kabelvåg, Svolvær, Lødingen, Leines, Kjerringøy og Bodø.

Se også 
 Fjorde i Norge

Eksterne henvisninger 

Fjorde i Nordland
Niels Krabbe Vind

Niels Krabbe Vind (1705 – 29. juni 1766 på Christiansborg Slot) var en dansk gehejmeråd.

Vind var søn af etatsråd, amtmand Christian Vind (død 1712) og sønnesøn af vicekansler Holger Vind; hans moder var Elisabeth Juel (død 1741). Efter at have tjent som page hos kongen blev han 1729 hofjunker og samtidig sekretær i Danske Kancelli; 1731 sendtes han til England som kancelli- og legationssekretær ved hoffet i London og forflyttedes 1735 i samme egenskab til Paris, hvor han 1738 blev chargé d'affaires og året efter minister; 1735 blev han kammerjunker, 1740 etatsråd og 1745 kammerherre, 1744 envoyé i Stockholm, 1752 Ridder af Dannebrog, 1753 deputeret i Admiralitets- og Kommissariatskollegiet, 1754 overhofmester hos dronning Juliane Marie, fik 1756 l'union parfaite, udnævntes 1758 til gehejmeråd og 1766 til gehejmekonferensråd; fra 1763 var kan kurator for Vemmetofte Kloster og fra 1764 tillige direktør for Øresunds Toldkammer. Han døde på Christiansborg 29. juni 1766, ugift.

Kilder 
 , C.F. Bricka (red.)
 Hofman, Danske Adelsmænd II, 32.
 Danmarks Adels Aarbog 1886, s. 398.
 Birch, Geheimeraader.

Gesandter fra Danmark
Modtagere af l'union parfaite
Danskere i 1700-tallet
Kollegiedeputerede fra Danmark
Niels Krabbe
Hofmestre fra Danmark
Riddere af Dannebrog (1671-1808)
Personer i Dansk Biografisk Leksikon
Kammerherrer fra Danmark
Gehejmekonferensråder fra Danmark
Vestfjorden

Vestfjorden kan henvise til:
 Vestfjorden (Svalbard) – en del af Wijdefjorden på Svalbard
 Vestfjorden (Nordkapp) – en fjord i Nordkapp kommune i Finnmark.
 Vestfjorden (Nordland) – en fjord mellem Lofoten og Salten i Nordland fylke
 Vestfjorden (Tinn) – del af søen Tinnsjå i Tinn kommune i Telemark.
 Vestfjorden (Nøtterøy) – del af Tønsbergfjorden i Vestfold
 Vestfjorden (Oslofjorden) – en del af indre Oslofjord.
 Vestfjorden – den vestligste del af søen Vannsjø i Østfold.
 Vestfjorden – den vestligste del af søen Vegår i Aust-Agder.
Niels Vind

Niels Vind er navnet på flere personer:

 Niels Vind (1577-1615) (1577-1615) – til Ullerup og Grundet
 Niels Vind (1615-1646) (1615-1646) – til Grundet, søn af ovennævnte

Se også 
 Niels Krabbe Vind
Birger Eriksen

Birger Kristian Eriksen (17. november 1875 – 16. juli 1958) var en norsk officer (oberst) fra Moskenes i Lofoten. Eriksen var kommandant på Oscarsborg da Tyskland angreb Norge om morgenen den 9. april 1940. Han er bedst kendt for at have beordret sænkningen af den tyske krydser Blücher.

Efter 2. verdenskrig blev oberst Eriksen blandt andet dekoreret med norske Krigskorset med sværd, samt den franske udmærkelse Croix de Guerre. Han var desuden officer af Æreslegionen.

Eksterne henvisninger 

Hjemmeside om Eriksen 

Militærfolk fra Norge
Nordmænd i 2. verdenskrig
Riddere af Æreslegionen
Lundby og Sværdborg Mose

Lundby og Sværgborg Mose er et moseområde på Sydsjælland, der er særligt berømt for de talrige bopladser fra stenalderen som findes der. Den overvejende del stammer fra Maglemosekultur (Jægerstenalder ca. 9.000 f.Kr. – ca. 6.400 f.Kr.). Klassiske lokaliteter er bopladserne Lundby I-III og Sværgborgbopladsen. 
På tidspunktet for bosættelserne fandtes vildt som urokser, elge og kronhjorte. Hundredvis af harpuner fra mosen viser, at der også blev fanget fisk, formodentlig gedder. 

Et helt nyt fund kaldes Lundby Mose. Omkring årtusindskiftet udgravede Museerne Vordingborg her talrige knogler fra elge. Elgene er dateret til ca. 9.300 f. kr. Elgknoglerne har masser af snitmærker fra da kødet blev skåret af og næsten alle er marvspaltede. Elgknoglerne er med stor sandsynlighed ofrede og kastet ud i søen.

Referencer 

Arkæologiske områder i Danmark
Vordingborg Kommunes geografi
Moser i Danmark
Sort kvadrat

Sort kvadrat er et billede af Kazimir Malevitj (1878–1935), udstillet første gang 1915. Det regnes for et centralt værk i det 20. århundredes maleri. Billedet er 79 x 79 cm stort og befinder sig i Tretjakovgalleriet i Moskva. Malevitj malede omkring 1923 endnu et sort kvadrat som er udstillet på det russiske statsmuseum i Sankt Petersburg.

Billedmotiv 

Sommeren 1913 opstod i Uusikirkko (Finland) den futuristiske operakompositionen Sejr over solen. Operaen blev opført 3. december 1913 i Lunapark-teatret i St. Petersburg. Welimir Chlebnikow havde skrevet prologen, Alexej Krutschonych librettoen, musikken var af Michail Matjuschin og scenebillede og kostume af Malewitsch. På et sceneforhæng malede han det første sorte kvadrat. Heri ligger også grunden til at Malewitsch lagde fødselsstunden for suprematisme til 1913 og ikke 1915 som egentlige suprematistiske billeder normalt henregnes til.

Maleriet Sort kvadrat blev første gang vist december 1915 i en futuristisk udstilling i galleriet Dobytschina i Petrograd (Sankt Petersborg) med titlen 0,10. Det blev placeret højt i et hjørne af rummet med billedfladen let skråtstillet, omgivet af andre af Malewitschs billeder. Sort kvadrat indtog på denne måde en position der i et traditionelt russisk hus var forbeholdt religiøse ikoner

Den sorte flade er omkranset af en hvid rand. Malewitsch kaldte det "Firkant" i udstillingskataloget, da det ikke er et nøjagtigt kvadrat, siderne er heller ikke parallelle.

Se også 
 Suprematisme
 Monokromt maleri

Litteratur 
 Jeannot Simmen: Kasimir Malewitsch – das schwarze Quadrat. Fischer Verlag, Frankfurt am Main 1998,

Eksterne henvisninger 

 Petra Kipphoff: "Schwarzer Stoff" i: Die Zeit, 29. marts 2007, nr. 14. 
 Maria Becker: Königsknabe – Kasimir Malewitschs «Schwarzes Quadrat» 

Noter
 Opslaget er fra det tilsvarende tyske i denne version, hentet juni 2010



Malerier fra 1915
Malerier af Kazimir Malevitj
Wolfgang Dremmler

Wolfgang Dremmler (født 12. juli 1954 i Salzgitter, Vesttyskland) er en tysk tidligere fodboldspiller, der spillede som midtbanespiller eller alternativt forsvarer for klubberne Eintracht Braunschweig og FC Bayern München. Med Bayern nåede han at vinde fire tyske mesterskaber og tre pokaltitler. Han spillede desuden 27 kampe og scorede tre mål for Vesttysklands landshold, som han blandt andet vandt sølv med ved VM i 1982 i Spanien.

Titler 
Bundesligaen
 1980, 1981, 1985 og 1986 Bayern München

DFB-Pokal
 1982, 1984 og 1986 med Bayern München

Eksterne henvisninger 

 

Fodboldspillere fra Tyskland
Fodboldspillere fra Eintracht Braunschweig
Fodboldspillere fra FC Bayern München
Personer fra Salzgitter
Deltagere ved verdensmesterskabet i fodbold 1982